ผบก.ป.ปฏิเสธข่มขู่ แผน กลับคำให้การ หวย30ล. (คลิป)
 พยานครูปรีชา ยื่นหนังสือร้อง บิ๊กตู่ ขอเปลี่ยนตัวตำรวจทำคดี,หวย 30 ล้าน,บาท พ้อเป็นพยานให้ แต่สุดท้ายกลับถูกแจ้งข้อหา ด้านผู้การกองปราบฯรับเป็นคนสอบปากคำเอง ปัดข่มขู่บังคับให้เปลี่ยนคำให้การ พร้อมเตรียมพิจารณามอบหมายตัวแทนแจ้งความปกป้องหน่วย หลังมีกองเชียร์กลุ่มผู้ต้องหาโพสต์ข้อความลงโซเชียลให้ร้าย ส่วนกรณีป้าติ้นแจ้งถูกเชิดหวยรางวัลที่ 1 ผบช.น.เผยรอผล บก.น.4 สอบ หมวดโค้ก หน้าห้องผู้การ 4 หลังพบพฤติการณ์ผิดปกติ ป้าติ้นเอาสำนวนคดีออกรายการโทรทัศน์,กรณีตำรวจกองปราบฯเตรียมส่งสำนวนคดีแจ้งความเท็จที่มี ครูปรีชา-เจ๊บ้าบิ่น ตกเป็นผู้ต้องหาให้อัยการภายในสัปดาห์นี้ พร้อมเอาผิด  พนักงานขับรถธนาคารฐานแจ้งความเท็จ อ้างเห็น หมวดจรูญ เก็บลอตเตอรี่รางวัลที่ 1 งวดวันที่ 1 พ.ย.60 มูลค่า 30 ล้านบาทได้ โดยความคืบหน้าเรื่องนี้ เมื่อเวลา 15.00 น. วันที่ 13 มี.ค. ที่กองบังคับการปราบปราม (บก.ป.) นายอัจฉริยะ เรืองรัตนพงศ์ ประธานชมรมช่วยเหลือเหยื่ออาชญากรรม เข้าพบ พล.ต.ต.ไมตรี ฉิมเฉิด ผบก.ป. เพื่อยื่นหนังสือร้องทุกข์ ขอให้มีการเอาผิดกับนายเทิดศักดิ์ เจียมกิจวัฒนา 1 ในกลุ่มกองเชียร์คดีหวย ในข้อหา นำเข้าสู่ระบบคอมพิวเตอร์ ซึ่งข้อมูลคอมพิวเตอร์อันเป็นเท็จ, ดูหมิ่นเจ้าพนักงาน จากกรณีที่มีการโพสต์วิพากษ์วิจารณ์การทำงานของตำรวจกองปราบฯในคดีหวยอลเวง 30 ล้านบาท,นายอัจฉริยะกล่าวว่า ต้องการให้ตำรวจกองปราบฯเอาผิดนายเทิดศักดิ์ ที่ปรึกษาทางคดีของครูปรีชา จากกรณีที่ได้โพสต์ข้อความใส่ร้ายอันเป็นเท็จแก่ตำรวจกองปราบฯ ที่ทำคดีนี้ เนื้อหาข้อความที่นายเทิดศักดิ์โพสต์ในเฟซบุ๊กมีใจความว่า ตลอดช่วงเวลาที่นายปรีชา ใคร่ครวญ หรือครูปรีชา และนางรัตนาพร สุภาทิพย์ หรือเจ๊บ้าบิ่น ถูกเจ้าหน้าที่ตำรวจควบคุมตัวอยู่นั้น ได้มีการบีบบังคับให้ทั้งคู่ ยอมรับสารภาพ หากรับสารภาพโทษจะเบาลงไม่กระทบ ต่อตำแหน่งข้าราชการของครูปรีชา แต่ทั้งครูปรีชาและเจ๊บ้าบิ่นยังคงยืนกรานตามคำให้การเดิม เรื่องดังกล่าวไม่เป็นความจริง ทำให้ประชาชนขาดความเชื่อมั่นในการทำงานของตำรวจกองปราบฯ และเสียหายต่อภาพลักษณ์ขององค์กร,ด้าน พล.ต.ต.ไมตรีกล่าวว่า กรณีนายเทิดศักดิ์ ก่อนหน้านี้พอทราบข้อมูลมาบ้างแล้ว เรื่องที่นายเทิดศักดิ์กล่าวอ้างนั้นไม่เป็นความจริง จำเป็นต้องมีการดำเนินการทางกฎหมาย เพื่อเป็นการปกป้องศักดิ์ศรีของหน่วยงาน ส่วนจะดำเนินการในข้อหาอะไรนั้นคงต้องพิจารณาให้แน่ชัดก่อนว่าเข้าข่ายความผิดใดบ้าง หลังจากนี้อาจจะมอบหมายส่งตัวแทนเข้าร้องทุกข์แจ้งความดำเนินการตามกฎหมายต่อไป,พล.ต.ต.ไมตรียังกล่าวถึงความคืบหน้าคดีหวยอลเวง 30 ล้านบาทว่า ชุดคลี่คลายคดีของ บช.ก. แบ่งกลุ่มผู้เกี่ยวข้องออกเป็น 3 กลุ่ม กลุ่มแรกเป็นกลุ่มบุคคลที่ใกล้ชิดกับเรื่องราวคือ ครูปรีชา และเจ๊บ้าบิ่น ส่วนกลุ่มที่ 2 เป็นกลุ่มของพยาน ดำเนินการไปในส่วนหนึ่ง และส่วนกลุ่มที่ 3 เป็นกลุ่มกองเชียร์หรือกลุ่มบุคคลที่ไม่เกี่ยวข้องแต่มีการวิพากษ์วิจารณ์การทำงานของตำรวจ ในส่วนนี้ได้จัดตั้งคณะทำงานขึ้นมาตรวจสอบความเคลื่อนไหวของกลุ่มบุคคลเหล่านี้ ไม่ว่าจะเป็นการโพสต์ข้อความทางสื่อสังคมออนไลน์ การให้สัมภาษณ์สื่อมวลชนต่างๆ เมื่อคณะทำงานได้รับข้อมูลแล้ว จะมาพิจารณาว่าเป็นการกระทำที่เข้าข่ายทำให้องค์กรตำรวจเสียหายหรือไม่,ผบก.ป.กล่าวต่อว่า ส่วนกรณีที่นายฐนุกร เหลืองใหม่เอี่ยม หรือแผน อ้างว่าเป็นผู้เห็น ร.ต.ท.จรูญ วิมูล ก้มเก็บลอตเตอรี่ เดินสายเข้าร้องเรียนตามหน่วยงานต่างๆว่าถูก พล.ต.ท.ฐิติราช หนองหารพิทักษ์ ผบช.ก. และเจ้าหน้าที่ตำรวจกองปราบฯ กว่า 30 นาย บังคับให้กลับคำให้การ และข่มขู่จะต้องถูกจับติดคุกแน่ หากไม่ยอมทำตามนั้น สำหรับถูกจัดอยู่ในกลุ่มที่ 2 ของคดี หรือกลุ่มพยานบุคคลในสำนวน เมื่อพิจารณาจากคำให้การเดิมในสำนวนของตำรวจภาค 7 พบว่า เป็นการให้การเท็จ ได้ออกหมายเรียกให้มารับทราบข้อกล่าวหาในวันที่ 15 มี.ค.ที่จะถึงนี้ วันนี้พนักงานสอบสวนชุดคลี่คลายคดีได้ลงพื้นที่สอบปากคำพยานเพิ่มเติมใน จ.กาญจนบุรี ถือโอกาสนำหมายเรียกดังกล่าวไปแจ้งให้รับทราบ,ผบก.ป.กล่าวต่ออีกว่า ไปร้องเรียนตามหน่วยงานต่างๆนั้น เป็นสิทธิ์ของเจ้าตัว ขอยืนยัน ตำรวจกองปราบฯไม่เคยบังคับหรือข่มขู่ให้เปลี่ยนคำให้การ อีกทั้งในวันที่เชิญตัวมาให้ปากคำที่สถานีตำรวจทางหลวง 6 กก. 2 บก.ทล. อ.พนมทวน จ.กาญจนบุรี ตนเป็นผู้สอบปากคำเอง พล.ต.ท.ฐิติราชไม่ได้เป็นผู้สอบ และห้องที่ใช้สอบ ปากคำนั้นเป็นห้องวิทยุของสถานี ห้องเล็ก เป็นไปไม่ได้ที่จะมีเจ้าหน้าที่ตำรวจกว่า 30 นายเข้าไป กดดัน แค่อยู่ในห้อง 5 คนก็แน่นห้องแล้ว ขอยืนยันว่าไม่มีการบังคับใดๆทั้งสิ้น กรณีดังกล่าวที่เกิดขึ้น ยืนยันว่าไม่หนักใจ เพราะทุกคนตั้งใจทำ หน้าที่และปฏิบัติหน้าที่ตามแบบแผนความถูกต้อง,อีกด้านหนึ่ง เมื่อเวลา 13.30 น.วันเดียวกัน ที่ศูนย์บริการประชาชน บริเวณสำนักงาน ก.พ. นายฐนุกร เหลืองใหม่เอี่ยม หรือ พยานฝ่ายนายปรีชา ใคร่ครวญ เข้ายื่นหนังสือถึง พล.อ.ประยุทธ์ จันทร์โอชา นายกรัฐมนตรี และหัวหน้า คสช. เพื่อขอความเป็นธรรม ขอเปลี่ยนตัวพนักงานสอบสวน และสถานที่สอบสวนคดีดังกล่าว นายฐนุกรกล่าวว่า ตอนแรกเป็นพยานให้ฝ่ายครูปรีชา ได้ให้ปากคำกับตำรวจภูธรภาค 7 จากนั้นพนักงานสอบสวนกองบังคับการปราบปราม แจ้งให้ไปพบ พร้อมระบุว่า ถ้ายังให้การเช่นเดิมติดคุกแน่ ประกอบกับทราบจากสื่อมวลชนว่า พล.ต.ท.ฐิติราช หนองหารพิทักษ์ ผบช.ก. จะออกหมายจับตน จึงเกิดความไม่ไว้วางใจ ขอให้เปลี่ยนพนักงานสอบสวน ที่ไม่ใช่กองบังคับการปราบปราม หรือกองบัญชาการสอบสวนกลาง,การที่พยานถูกเรียกเข้ามาให้ปากคำ เหตุใดถึงจะโดนออกหมายเรียกให้มารับทราบข้อกล่าวหาในวันที่ 15 มี.ค. วันดังกล่าว จะไปพบพนักงานสอบสวน แต่ขณะนี้ยังไม่เห็นหมายเรียก ทราบเพียงจากสื่อยืนยัน ทั้งนี้ ไม่ได้รู้จักนายปรีชาเป็นการส่วนตัว และไม่ได้ร่วมขบวนการอย่างที่ถูกอ้างถึง การออกมาเป็นพยาน ไม่ได้มีความมั่นใจว่าหวย 30 ล้านบาทเป็นของนายปรีชา เพียงแต่ให้ข้อมูลตามที่เห็น ทุกวันนี้ผมไม่กล้าติดต่อครอบครัว ไม่อยากออกสื่อเพราะกลัวจะสร้างความกดดันให้เขา เนื่องจากถูกกล่าวหาว่าร่วมเป็นขบวนการในคดีหวย 30 ล้าน ทุกวันนี้โดนคนด่าทั้งประเทศ หากออกมาเป็นพยานแล้วต้องเจอกับสถานการณ์แบบนี้คงไม่ต้องมีพยานมาให้ปากคำอีก เพราะเมื่อทำไปแล้วก็ถูกแจ้งจับ ผมไม่ได้แก้ตัว ใครจะด่าว่าก็ช่าง ผมแค่ต้องการความจริงเท่านั้น นายฐนุกรกล่าว,ส่วนกรณีนางเรวดี หาแก้ว หรือป้าติ้น แจ้งความที่ สน.ประเวศ ว่า นางสุดารัตน์ หรือป้าดา น้อยนิตย์ เพื่อนสนิทที่หุ้นซื้อสลากกินแบ่งรัฐบาล หมายเลข 066720 จำนวน 5 คู่ ขณะไปทำบุญที่วัดลาดบัวขาว แขวงและเขตสะพานสูง กทม. โดยสลากกินแบ่งชุดนี้ ถูกรางวัลที่ 1 งวดประจำวันที่ 1 เม.ย.2559 รวมมูลค่า 30 ล้านบาท และถูกคู่กรณีเชิดเอาไป คณะพนักงานสอบสวนมีความเห็นไม่สั่งฟ้อง เนื่องจากไม่มีมูลความจริง แต่นางเรวดียื่นฟ้องต่อศาลโดยตรง ทำให้นางสุดารัตน์ต้องถูกจำคุก ก่อนที่ญาติจะยื่นประกันตัวออกมาสู้คดี นอกจากนี้ นางเรวดี หรือป้าติ้น ยังเข้าแจ้งความ สภ.ดงเย็น จ.อุดรธานี ถูกนางจรูญ (ขอสงวนนามสกุล) อายุ 61 ปี ยักยอกลอตเตอรี่รางวัลที่ 1 หมายเลข 392758 จำนวน 5 คู่ งวดรางวัลที่ 1 เม.ย.2560 มูลค่า 30 ล้านบาท หลังอ้างว่าได้ร่วมกันซื้อขณะที่ไปทำบุญที่คำชะโนด จ.อุดรธานี ตรวจสอบพบว่า นางเรวดี กุเรื่องขึ้น คดีอยู่ระหว่างส่งให้ สน.บางชัน พิจารณา จะดำเนินคดีนางเรวดีหรือไม่ โดยชุดสืบสวนกองปราบฯ ได้ข้อมูลว่าทั้ง 2 คดี เชื่อมโยงกัน มีลักษณะเป็นแก๊งตกหวย,วันเดียวกัน ที่กองบัญชาการตำรวจนครบาล พล.ต.ท.ชาญเทพ เสสะเวช ผบช.น. กล่าวว่า ได้เรียก พ.ต.อ.อลงกรณ์ ศิริสงคราม ผกก.สน.ประเวศ มารายงานกรณีที่นางเรวดีเป็นผู้กล่าวหา โดยพนักงานสอบสวน สน.ประเวศ สั่งไม่ฟ้องผู้ถูกกล่าวหาไปแล้ว เมื่อถามถึงกรณีที่นางเรวดี ถือสำนวนการสอบสวนออกรายการโทรทัศน์ พล.ต.ท.ชาญเทพกล่าวว่า พล.ต.ต.ธีระพงษ์ วงษ์รัฐพิทักษ์ ผบก.น.4 ได้ตั้งคณะกรรมการตรวจสอบข้อเท็จจริงว่า ร.ต.ท.สมประสงค์ ปสาทรัตน์ รอง สว.สอบสวน สน.ประเวศ หรือหมวดโค้ก ได้ปฏิบัติตามหน้าที่หรือไม่ ต้องดูผลการตรวจสอบข้อเท็จจริงเป็นอย่างไรก่อน จึงจะสรุปผลได้ เนื่องจากเจ้าหน้าที่ตำรวจจะมอบสำนวนการสอบสวนให้ฝ่ายใดฝ่ายหนึ่งไม่ได้,พล.ต.ท.ชาญเทพกล่าวต่อว่า กรณีนางเรวดี ถือสำนวนการสอบสวนออกรายการโทรทัศน์ จะมีความผิดหรือไม่ ต้องว่าตามข้อเท็จจริงที่เกิดขึ้น อะไรผิดก็ว่าตามข้อเท็จจริงไป อย่างไรก็ตาม ได้สอบถาม พล.ต.ต.ธีระพงษ์ ทราบว่า ร.ต.ท.สมประสงค์มีสำนวนคดีค้างเก่าเป็นจำนวนมาก พล.ต.ต.ธีระพงษ์ สั่งการให้มาสะสางสำนวนคดีที่สำนักงาน ผบก.น.4 ไม่มีการสั่งให้ช่วยราชการ ส่วนหมวดโค้กจะไปเขียนคำให้การของพยานช่วยเหลือฝั่งนางเรวดีนั้น ขณะนี้น่าเชื่อว่าพฤติการณ์อาจมีสิ่งผิดปกติเกิดขึ้น จะต้องตรวจสอบข้อเท็จจริง โดยตั้งคณะทำงานขึ้นใหม่ให้ พล.ต.ต.ธีระพงษ์เป็นผู้ดำเนินการก่อน,ผบช.น.กล่าวต่อว่า ขณะนี้ บช.ก. ได้ขอสำนวนดังกล่าวไปทั้งหมดแล้ว หากไม่มีความยุติธรรม ตนสามารถเรียกสำนวนมาตรวจสอบใหม่ได้ ถึงแม้ว่า ร.ต.ท.สมประสงค์อยู่หน้าห้องสำนักงาน ผบก.น.4 ก็ต้องดำเนินการตามการกระทำผิด ไม่กล้าปกป้อง หากทุจริตก็ไล่ออกดำเนินคดีอาญา ส่วนกรณีที่นางเรวดีกล่าวหา มีรอง ผกก.เรียกรับเงินในรายการโทรทัศน์นั้น ใครๆก็กล่าวหาได้ แต่ข้อเท็จจริงเป็นอย่างไร ใครกล่าวหาก็ต้องรับผิดชอบ,ด้าน พ.ต.อ.อลงกรณ์ ศิริสงคราม ผกก.สน.ประเวศ กล่าวว่า มีการตั้งคณะทำงานระดับกองบัญชาการ (บช.) ของกองบังคับการ (บก.) และของสถานีตำรวจนครบาล (สน.) สำนวนนี้ที่มีการแจ้งข้อหาคดียักยอกทรัพย์ คณะทำงานสั่งไม่ฟ้อง เนื่องจากหลักฐานไม่เพียงพอ พ.ต.ท.จตุภูมิ มุตซาเคน รองผกก. (สอบสวน) สน.ประเวศ ได้ดำเนินการต่อสู้มาโดยตลอดว่ายังไม่ต้องออกหมายเรียกผู้ต้องหา เนื่องจากมีหลายประเด็นยังไม่สิ้นกระแสความสุดท้าย เมื่อคณะทำงานตรวจสอบจนสิ้นกระแสความแล้ว พล.ต.ท.จารุวัฒน์ ไวศยะ ผบช.กมค. อดีตรอง ผบช.น.ดูแลงานกฎหมายและคดี ได้ดำเนินการตรวจสอบ ภายหลังจากที่ได้มีการแต่งตั้งโยกย้ายไปแล้ว ต่อมา พล.ต.ท.อดุลย์ ณรงค์ศักดิ์ ผู้ทรงคุณวุฒิพิเศษ ตร. ได้ลงนามขณะดำรงตำแหน่ง รอง ผบช.น. ดูแลงานกฎหมายและคดี สั่งไม่ฟ้องคดีดังกล่าว เนื่องจากมีพยานหลักฐานไม่เพียงพอ จากการตรวจสอบจากเจ้าหน้าที่ตำรวจพิสูจน์หลักฐานกลางยืนยันว่า ไม่มีลายเซ็นของนางเรวดี,ส่วนที่ จ.กาญจนบุรี ร.ต.ท.จรูญ วิมูล เปิดบ้านใน ต.ปากแพรก อ.เมืองกาญจนบุรี ให้สัมภาษณ์ว่าตั้งแต่นี้เป็นต้นไป จะให้สื่อมวลชนพบวันจันทร์ถึงวันศุกร์ หากวันใดไม่อยู่จะติดป้ายบอกไว้หน้าบ้าน ส่วนเรื่องคดีไม่ได้วิตกกังวลกับพยานที่ออกมาใหม่ เหมือนกับการแสดงละคร มีออกมาและก็หายไป แต่หากจะออกมาก็ให้ชัดเจนจะได้ตามตัวถูก โดยเฉพาะคนล่าสุดไม่น่าเชื่อองค์กรที่ประชาชนไว้ใจจะออกมาทำการเช่นนี้ การทำอะไรต้องมีหลักฐานให้มากกว่านี้ ส่วนคนที่กำลังจะหายไป เขาคงรู้อะไรเข้าใจอะไรแล้ว และฝากเตือนว่าการที่จะคบจะค้าจะสมาคมกับคนพวกนี้ขอให้คิดให้ดี ไม่เช่นนั้นจะเหมือนกับบุคคลกลุ่มนี้ ถือว่าเป็นข้าราชการระดับสูงคนหนึ่งการออกมาทำเช่นนี้เขาคิดอย่างไรไม่เข้าใจ,ร.ต.ท.จรูญกล่าวอีกว่า กรณีที่ครูปรีชา บอกหลักฐานต่างๆ ไปอยู่ที่ศาลหมดแล้วก็ไม่น่าจะมีอะไรแล้ว ละครเรื่องนี้บทมันตื้น เรื่องนี้ตนมั่นใจในตัว ผบช.ก.ตั้งแต่แรก ต้องขอขอบคุณท่าน ท่านพูดกับตนว่าจะหาหลักฐานเรื่องนี้ แต่ได้บอกไม่ต้องมาช่วยตน ขอให้หาหลักฐานแล้วจะรู้ใครผิดใครถูก ตอนนี้ท่านก็ทำให้ประชาชนเห็นแล้ว แต่การพูดผิดพูดถูกเป็นเรื่องธรรมดาของการเป็นมนุษย์ การทำเรื่องทั้งหมดของคนกลุ่มนี้เป็นการปั้นเรื่องขึ้นมาเท่านั้น เป็นบทละคร ไม่คิดว่ามันจะบานปลายขนาดนี้ แปลกใจมากว่าพยานเป็นบุคคลของธนาคารทำไมออกมาทำแบบนี้จึงรู้สึกแปลกใจมาก,ต่อมาผู้สื่อข่าวไปที่ธนาคารแห่งหนึ่ง อ.เมืองกาญจนบุรี ที่ทำงานของนายฐนุกร หรือแผน เหลืองใหม่เอี่ยม อายุ 46 ปี พนักงานขับรถ เพื่อสอบถามกรณีเป็นพยานระบุว่า เห็น ร.ต.ท.จรูญก้มเก็บลอตเตอรี่ โดยทราบจากเพื่อนร่วมงานว่าวันนี้นายฐนุกรไปศาล แต่ไม่ทราบว่าที่ไหน จากนั้นผู้สื่อข่าวไปที่บ้านอยู่ท้ายซอยไปรษณีย์จังหวัดกาญจนบุรี บริเวณสถานีปากแพรกซอย 5 หมู่ 3 ต.ปากแพรก อ.เมืองกาญจนบุรี ไม่ไกลจากบ้านของครูปรีชามากนัก พบเพียงลูกสาว 2 คน แจ้งว่าพ่อไม่อยู่บ้าน ขณะที่ชาวบ้านย่านดังกล่าวเผยว่าช่วงมีข่าวเรื่องหวย 30 ล้าน ก็ไม่ค่อยเห็น ส่วนบรรยากาศแผงขายลอตเตอรี่เจ๊เกียว เจ๊บ้าบิ่น และเจ๊พัช ในวันนี้ทั้ง 3 คน ไม่ได้ไปขายลอตเตอรี่
นายแผน พยานครูปรีชา ยื่นหนังสือร้อง บิ๊กตู่ ขอเปลี่ยนตัวตำรวจทำคดีหวย 30 ล้านบาท พ้อเป็นพยานให้ แต่สุดท้ายกลับถูกแจ้งข้อหา ด้านผู้การกองปราบฯรับเป็นคนสอบปากคำเอง
หวย 30 ล้าน,คดีหวย 30 ล้าน,กองปราบ,นายแผน,ข่าวหน้า 1,ข่าวทั่วไป